ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660011903

Eng_ขอให้ตรวจสอบและแก้ไขปัญหา กรณี ได้รับผลกระทบจากการประกอบกิจการของ บริษัทถ่ายทำภาพยนตร์ (Film Shoot) บริเวณ เลขที่ 142/144 ถนนสุขุมวิท 20 แขวงคลองเตย เขตคลองเตย กรุงเทพมหานคร จุดสังเกต อาคารจะอยู่ถัดจากมิลเลนเนียม เรสซิเดนซ์ คอนโดมิเนียม ซึ่งอาคารอยู่ห่างจากบ้านผู้ร้อง ประมาณ 100 feet (ประมาณ 30.5 เมตร) โดยจะมีป้ายชื่อติดว่า "JEH united" เนื่องจากผู้ร้องแจ้งว่า ก่อนหน้านี้จะเป็นบริษัทโฆษณา ชื่อ "JEH united" หลังจากนั้นได้มีการเปลี่ยนเป็นสตูดิโอสำหรับถ่ายทำภาพยนตร์และโฆษณา โดยบริษัทดังกล่าวสร้างความเดือดร้อนรำคาญให้แก่ผู้ร้องเป็นอย่างมาก เมื่อวันที่ 17 มีนาคม 2566 บริษัทเปิดตั้งแต่เวลา 06.00 น. มีคนอยู่ในสถานที่ประมาณ 30 คน มีการส่งเสียงดังคล้ายแกะสิ่งของหรือวัสดุ จนถึงเวลาประมาณ 22.00 น. และมีเครื่องปั่นไฟของรถบรรทุกส่งเสียงดังอยู่ข้างบ้านของผู้ร้อง โดยรถบรรทุกอยู่ด้านล่างห่างจากห้องผู้ร้องประมาณ 35 feet (ประมาณ 10.5 เมตร) มีการพูดคุยส่งเสียงดังและสูบกัญชาตลอดทั้งวัน ช่วงกลางคืนมีแสงแฟลชและเสียงเพลงในการจัดงานเลี้ยงสังสรร (Private Party) ช่วงเดือนกุมภาพันธ์ มีการจัดงานเป็นจำนวน 5 ครั้ง มีการเปิดเล่นดนตรีสด ถึงเวลา 22.00 น. และมีการเปิดเพลงต่อจนถึงเวลา 06.00 น. ทำให้ผู้ร้องไม่สามารถนอนหลับพักผ่อนได้ ผู้ร้องทราบว่า ทางกรุงเทพมหานครจะมีการตรวจสอบในการจัดตั้งเป็นบริษัทต่างๆ จะต้องไม่ส่งผลกระทบถึงคนในชุมชน ผู้ร้องเคยสอบถามทาง Producer ของบริษัทว่า ได้รับอนุญาตให้เปิดบริษัทและตั้งเป็นสถานที่ถ่ายทำในพื้นที่หรือไม่ ได้รับคำตอบว่า ทางเจ้าของได้รับอนุญาต เบื้องต้นผู้ร้องได้ค้นหาข้อมูลจากทาง Google ทราบว่า เจ้าของเป็นบุคคลเพศหญิง (ทราบชื่อ) ผู้ร้องประสงค์ให้หน่วยงานที่เกี่ยวข้องตรวจสอบการจัดตั้งสถานที่ถ่ายทำดังกล่าวว่า ได้รับอนุญาตถูกต้องหรือไม่ หากพบว่าไม่ถูกต้อง ประสงค์ให้ดำเนินการตามกฎหมาย และประสงค์ให้แก้ไขปัญหา กรณีได้รับผลกระทบจากการประกอบกิจการของ บริษัทถ่ายทำภาพยนตร์ดังกล่าว เพื่อบรรเทาความเดือดร้อนให้แก่ผู้ร้องและประชาชนที่พักอาศัยในพื้นที่ต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata